אלברו ארבלואה

אלברו ארבלואה קוקה (בספרדית: Álvaro Arbeloa Coca; ) הוא כדורגלן עבר ספרדי ששיחק בעמדת המגן וכיום משמש כמאמנה של ריאל מדריד מהלה ליגה.

ארבלואה מזוהה בעיקר עם ריאל מדריד, איתה זכה פעמיים בליגת האלופות, וכיום מאמן אותה.

שיחק גם בנבחרת ספרד, עמה זכה ביורו 2008, במונדיאל 2010 וביורו 2012.

קריירת מועדונים
ארבלואה נולד בעיר סלמנקה שבספרד וגדל בסרגוסה. שיחק בבית הספר לכדורגל של הקבוצה העירונית כשבע שנים.

 ריאל מדריד 
בשנת 2000 אותר על ידי מאמן קבוצת הנערים של ריאל מדריד. הוא צורף למחלקת הנוער של המועדון ושימש בו כקפטן קבוצת הנוער. לקראת עונת  קודם ארבלואה לקבוצת המילואים של המועדון, ריאל מדריד קסטיליה. בעונת , רשם ארבלואה 32 הופעות ושער אחד במדי קבוצת המילואים שעלתה לליגת המשנה בספרד לראשונה מזה 14 שנים.

באותה עונה רשם ארבלואה שתי הופעות במדי הקבוצה הבוגרת של ריאל מדריד, הראשונה שבהן הייתה ב-16 באוקטובר 2004, כשעלה כמחליף במחצית השנייה במשחק מול ריאל בטיס שהסתיים בשוויון 1-1.

 דפורטיבו לה קורוניה 
לקראת עונת , ומשלא תפס מקום קבוע בסגל הקבוצה הבוגרת של המועדון, חתם ארבלואה על חוזה לשלוש שנים בקבוצת דפורטיבו לה קורוניה. הוא שיחק במדיה הקבוצה חצי עונה בלבד, בה רשם 20 הופעות ליגה.

 ליברפול 
ב-31 בינואר 2007 עבר לליברפול מהפרמייר ליג, אותה אימן אז בן ארצו רפאל בניטס.

ארבלואה רשם את הופעת הבכורה שלו בפרמייר ליג ב-10 בפברואר, כשנכנס כמחליף במשחק מול ניוקאסל יונייטד. הופעת הבכורה שלו כשחקן הרכב בליברפול הייתה במסגרת ליגת האלופות, בשלב שמינית הגמר, במשחק בקאמפ נואו מול ברצלונה. ליברפול ניצחה 1–2 במשחק, וארבלואה המשיך לשחק בהרכב גם בגומלין באצטדיון אנפילד בו הפסידה הקבוצה 0–1 אך העפילה לשלב הבא.

את שער הבכורה במדי ליברפול כבש ארבלואה במשחק הליגה מול רדינג ב-7 באפריל, וארבלואה זכה להשתתף גם במשחק גמר ליגת האלופות 2007, כשנכנס כמחליף בדקות הסיום של הפסדה של ליברפול למילאן, 2-1. ארבלואה הוסיף לשחק במדי ליברפול שתי עונות נוספות, בהן הפך לשחקן הרכב קבוע עבור המועדון.

 חזרה לריאל מדריד 
ב-29 ביולי 2009, לקראת עונת , חזר אלברו ארבלואה לריאל מדריד, אותה אימן אז מנואל פלגריני. ריאל שילמה עבור ארבלואה כ-5 מיליון ליש"ט, והוא חתם על חוזה לחמש עונות.

הוא פתח את הקדנציה השנייה שלו במועדון כשתופקד בעיקר כמגן שמאלי. בעונת , תחת המאמן ז'וזה מוריניו, זכה בתואר ראשון עם המועדון, כשפתח בהרכבה של ריאל בניצחון בגמר גביע המלך על ברצלונה, 1-0 בהארכה. בעונתו השלישית במועדון, ארבלואה תופקד כמגן ימני במקומו של סרחיו ראמוס שהוסט לעמדת הבלם, ובאותה עונה זכה עם ריאל באליפות ספרד הראשונה בקריירה שלו. בסיום עונה זו האריך את חוזהו במועדון עד ליוני 2016.

בעונת , תחת המאמן קרלו אנצ'לוטי, זכה ארבלואה עם ריאל בליגת האלופות, אף על פי שלא שותף במשחק הגמר, וכן באליפות העולם לקבוצות, כשנכנס כמחליף ל-17 דקות בניצחון על סן לורנסו בגמר, ובגביע הספרדי, למרות שלא שותף בניצחון בגמר 1–2 על ברצלונה.

בעונת  זכה ארבלואה עם ריאל פעם נוספת בליגת האלופות, אם כי גם הפעם לא שותף במשחק הגמר. בסוף העונה הסתיים חוזהו בריאל והוא עזב את הקבוצה.

 ווסטהאם יונייטד 
ב-31 באוגוסט 2016 חתם בווסטהאם יונייטד מהפרמייר ליג. ב-24 ביוני 2017 הודיע על פרישה מכדורגל.

 קריירה בינלאומית 
ארבלואה זומן לראשונה לנבחרת ספרד ב-1 בפברואר 2008, אך נגרע מהסגל עקב פציעה. את משחק הבכורה שלו ערך כחודשיים אחר כך, ב-26 במרץ, בהפסדה של ספרד 0–1 ל במשחק ידידות. למרות שערך רק שתי הופעות במדים הלאומיים, הוא נכלל בסגל הנבחרת ליורו 2008, ואף פתח בהרכב הנבחרת במשחק השלישי בשלב הבתים, בו ניצחה ספרד את  בתוצאה 1–2. הייתה זו הופעתו היחידה של ארבלואה בטורניר בו זכתה נבחרתו. בזכות מגוון התפקידים בהם יכול השחקן לתפקד, הוא נכלל בסגל הנבחרת לגביע הקונפדרציות 2009 בו סיימה ספרד רביעית.

ארבלואה זומן לסגל הסופי של נבחרתו למונדיאל 2010, בו השלימה ספרד זכייה ראשונה בתולדותיה. ארבלואה שותף פעם אחת בלבד במהלך הטורניר, כשרשם 14 דקות כמחליף בניצחון 0–2 על  בשלב הבתים.

ארבלואה הוסיף להיות בסגל הבכיר של נבחרתו גם לטורניר יורו 2012. הפעם, תחת המאמן ויסנטה דל בוסקה ובהיעדרו של הבלם הקבוע קרלס פויול, הפך ארבלואה לשחקן הרכב, ולא החמיץ ולו דקת משחק אחת במהלך הטורניר, בו זכתה ספרד בפעם השנייה ברציפות, תוך שהיא סופגת שער אחד בלבד בכל ששת משחקיה.

בטורניר גביע הקונפדרציות 2013 הגיע ארבלואה עם נבחרתו עד לגמר, בו הובסה 0–3 על ידי , ולאחר שלא נכלל בסגל ספרד לטורניר מונדיאל 2014, החליט לפרוש מהנבחרת. ארבלואה רשם 56 הופעות בחמש שנים במדי נבחרת ספרד.

 קריירת אימון 
ב-12 בינואר 2026 מונה ארבלואה למאמן ריאל מדריד, לאחר פיטוריו של צ'אבי אלונסו.

 תארים 

ריאל מדריד
 ליגת האלופות (2): 2013/2014, 2015/2016
 הסופר קאפ האירופי: 2014
 אליפות העולם לקבוצות: 2014
 אליפות ספרד: 2011/2012
 גביע המלך (2): 2010/2011, 2013/2014
 הסופר קאפ הספרדי: 2012

נבחרת ספרד
 אליפות העולם: 2010
 אליפות אירופה (2): 2008, 2012

 קישורים חיצוניים 



 פרופיל השחקן באתר הרשמי של ריאל מדריד 

 הערות שוליים 

קטגוריה:מגני כדורגל ספרדים
קטגוריה:כדורגלני ריאל מדריד
קטגוריה:כדורגלני דפורטיבו לה קורוניה
קטגוריה:כדורגלני ליברפול
קטגוריה:כדורגלני וסטהאם יונייטד
קטגוריה:כדורגלני ריאל מדריד קסטיליה
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:סלמנקה: כדורגלנים
קטגוריה:כדורגלני יורו 2008
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:ספרדים שנולדו ב-1983